Danmarks Meteorologiske Institut har netop udsendt varsel om storm og forhøjet vandstand i Limfjorden.

Det dårlige vejr fortsætter, og DMI har netop udsendt varsel om vindstød af stormstyrke, der gælder til mandag morgen. Varslet fra DMI er udsendt 6. december 2015 16:29 og er gyldigt fra 6. december 2015 18:00 til 7. december 2015 04:00. Varslet gælder Jammerbugt, Thisted, Frederikshavn og Hjørring. DMI forventer hård vind til kuling fra sydvest, med vindstød af stormstyrke, 24-26 m/s. Vindstød af stormstyrke medfører at tagsten blæser ned, store grene knækker, træer kan vælte og spærre tog- og vejstrækninger. Stor sandsynlighed for at broer må lukkes for trafik. Desuden har DMI udsendt varsel om forhøjet vandstand i den Vestlige Limfjord, der er gyldigt til 7. december 2015 08:00: Der er varsel om forhøjet vandstand. Der forventes en vandstand mellem 1.4 og 1.7 m over DVR. Vær forberedt på hård vind kombineret med forhøjet vandstand kan føre til lokale kystnære oversvømmelser og betydelig skade på klitter, diger, havne og bygninger. Offentligheden rådes til at undgå at rejse og opholde sig i truede kystområder, oplyser DMI.